Cichlidernes+oprindelse+og+udbredelse

Studerer man kontinenternes placering i for­hold til hinanden, er der umiddelbart ingen forbindelse mellem de forskellige cichlidear­ter. Går man derimod ca. 140 mio. år tilbage, finder man en sammenhæng. På den tid hang kontinenterne sammen og blev kaldt **Gondwanaland.** **D**et var på den tid at cichliderne vandrede op i floderne og udviklede sig fra at være saltvandsfisk til ferskvandsfisk. For mellem 110-75 mio. år siden begyndte **Gondwanal­and**, ifølge **kontinentaldriftsteorien**, at dele sig i det vi i dag kender som Afrika og Sydamerika. Det var her cichliderne blev adskilt og den **separerede udvikling** begyndte. Da Afrika blev et selvs­tændigt kontinent, var der ikke nogle søer af betydning. Den ældste af søerne i Afrika er **Tanganyikasøen** og har ifølge de seneste vurderinger, eksisteret i 20 mio. år. **Tanganyikasøen** er beliggende i en kæmpegravsænkning, **Rift Valley**, i det østlige Afrika. Det samme er **Malawisøen**, der dog kun er ca. 3 mio. år gammel, mens **Victoriasøen** som er kun er 750.000 år gammel, er beliggende nordligere end de to søer i Rift Valley. Man har fundet ud af at **Victoriasøen** har haft en tørke periode for ca. 12.400 år siden. Det betyder at dyrefaunaen i søen kun er 12.000 år gammel. Det passer med da den sidste istid sluttede. På den korte tid, er det alligevel lykkedes for søen at producere en stor mængde **endemiske** cichlider. En meget interessant **artsdiversitet**, som har været under kraftig reduktion på grund af menneskeskabte tiltag i søen. Det kan du læse mere om i den wiki som hedder **Victoriasøen**. Der findes utrolig mange forskellige cichlidearter, til stor glæde for bl.a. akvarister i hele verden. I starten 1980´erne mente man at der fandtes ca. 7oo arter i verden. I 1995 mente man at der fandtes ca. 700 arter alene i **Malawisøen!** I dag er det reelle tal nok næremere på 1000 arter i Malawisøen. Det er altså svært at få et overblik over det samlede antal cichlidearter, da der de senere år er fundet så mange arter, som endnu ikke er videnskabeligt beskrevet. Dette er ikke kun et problem i de afrikanske søer. I **amazonasområdets** er det kendt at der i de utallige bifloder konstant findes nye arter. Derudover er det meget besværligt at undersøge floder, bi-floder og vådområder, pga. ustabilitet, uro og borgerkrig i regnskovsområderne i det vestlige og centrale Afrika. Der findes faktisk heller ikke mange videnskabsmænd, ichtyologer, der arbejder med dette område og de som gør, er travlt beskæftiget de næste mange år.
 * Cichlidernes oprindelse og udbredelse**  I dag findes cichlider naturligt i store dele af verdenen, det vil sige i Syd- og Mellemameri­ka, næsten hele Afrika, Madagaskar, Sri Lan­ka og det sydlige Indien. Der findes ligeledes cichlider i Norda­merika og Europa, men disse er ikke kommet naturligt. Denne **faunaforurening** skyldes uvidende akvarister og opdrættere, der mere eller mindre bevidst har sat cichli­derne ud i søer og vandløb.

J. Meulengracht-Madsen ”Cichlider” 1980 Ad Konings ”Tanganyikacichlider” 1996 På baggrund af nye undersøgelser af det 40 km. dybe sedimentlag, mener man at Malawisøens alder er mellem 3-20 mio. år gammel.